
Ajutise komisjoni moodustamine 

1. ASJAOLUD JA MENENLUSE KÄIK

Narva linna ja OÜ Geneva vahel on sõlmitud 26.01.2004 linnavara üürileping nr 1/408-d Narvas Võidu tn 2 asuva hoone kasutamiseks. 

23.10.2012 (kiri nr 9854/1.10) ja 14.11.2012 (kiri nr 10749/1.10) laekusid taotlused     OÜ-lt Geneva, millistes palub taotleja moodustada Narva Linnavalitsuse ajutise komisjoni Narvas Võidu tn 2 asuvasse hoonesse investeeringute tegemise küsimuses seoses hoone avariiolukorraga. 

Samuti Narva Linnavalitsuse Linnavara- ja Majandusametilt laekus 02.11.2012 kiri          nr 2-6/9854-2, milles taotletakse Narva Linnavalitsuselt moodustada OÜ Geneva poolt taotletud komisjon ja teha vaidlusaluses küsimuses komisjoni otsus. 

Seoses sellega, et küsimus vajab üürimist ja arutamist ning Narva ametiasutuste spetsialiste kaasamist,  on otstarbekas moodustada Narva Linnavalitsuse ajutise komisjoni eelnimetatud küsimuse lahendamiseks.

2. ÕIGUSLIKUD ALUSED
Vastavalt kohaliku omavalitsuse korralduse seaduse (KOKS) § 49 lõikele 11 linnavalitsuse täpsema töökorra, komisjonide moodustamise alused ja korra ning tegevuse alused kehtestab volikogu. 

Narva Linnavolikogu 29.06.2000. a määrusega nr 36/16 «Narva linna põhimääruse kinnitamine» kinnitatud Narva linna põhimääruse punkti 5.7.1 kohaselt on Narva Linnavalitsusel õigus moodustada oma korraldusega alalisi ja ajutisi komisjone. 

Narva linna põhimääruse punkti 5.7.3 kohaselt linnavalitsuse ajutisi komisjone moodustatakse linnavalitsuse korraldusega üksikküsimuste läbitöötamiseks ning ajutise komisjoni tegevus lõppeb ülesande täitmisega.

Vastavalt Narva linna põhimääruse punktile 5.7.4 linnavalitsus määrab komisjoni esimehe tavaliselt linnavalitsuse liikmete hulgast. 
3. OTSUS 

Moodustada Narva Linnavalitsuse ajutine komisjoni Narvas Võidu tn 2 asuvasse hoonesse investeeringute tegemise küsimuses ja kinnitada komisjon järgmises koosseisus:

Komisjoni esimees:

Natalja Šibalova (abilinnapea)

Komisjoni liikmed:
Jelena Skulatšova (Linnavara- ja Majandusameti Varade osakonna juhataja)

Ellen Uusküla (Arhitektuuri- ja Linnaplaneerimise Ameti Ehitusjärelvalve osakonna juhataja)

Tatjana Rušeljuk (Linnavara- ja Majandusameti Rendi- ja müügiteenistuse vanemspetsialist)

Üllar Kaljuste (Narva Linnakantselei Juriidilise teenistuse juhataja)

Natalja Smelova (Linna Arenduse ja Ökonoomika Ameti Raamatupidamise ja finantsteenistuse juhataja)

4. Rakendussätted

4.1. Korraldus jõustub seaduses ettenähtud korras.

4.2. Narva Linnakantseleil teha korraldus asjaosalistele teatavaks.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

